Robert Frost

Robert Frost (26. märts 1874 San Francisco, California – 29. jaanuar 1963 Boston, Massachusetts) oli Ameerika Ühendriikide luuletaja. 

Tema loomingut iseloomustavad looduslähedane kujundikeel ning näiliselt lihtne, kuid sügava filosoofilise sisuga käsitlus. Luules keskendus ta inimese ja looduse suhtele, valikute tegemisele, üksindusele ja moraalsetele dilemmadele. Elu jooksul pälvis ta neli Pulitzeri preemiat ning kuulub Ameerika kirjanduse klassikute hulka.

Haridust omandas Frost lühikest aega Dartmouthi kolledžis ja Harvardi ülikoolis, kuid ei lõpetanud kumbagi. Kirjutamisega alustas ta nooruses ning esimene luuletus ilmus 1894. aastal. Tema debüütkogu "A Boy’s Will" avaldati 1913. aastal Londonis ning sellele järgnenud "North of Boston" (1914) tõi talle laialdase tunnustuse.

Tunnustus
1916 – valiti Ameerika Kunstide ja Kirjanduse Akadeemia liikmeks
1937 – valiti Ameerika Filosoofiaseltsi liikmeks

Eesti keeles ilmunud
Robert Frost. Lehtedel sammuja. (Inglise keelest tõlkinud Minni Nurme.) Tallinn: Eesti Raamat, 1965. (Sari "XX sajandi luule".)

 Viited 

 Välislingid 

Kategooria:Ameerika Ühendriikide luuletajad
Kategooria:Kongressi kuldmedali kavalerid
Kategooria:Sündinud 1874
Kategooria:Surnud 1963